A：喂！Connie！好耐冇見嚹喎，點啊，最近？
A: Wai! Connie! Hour noih mouq gin laa wo, dimr aa, zeoiganh?
B：冇啊，幾好吖，放𡁵假囖。
B: Mouq aa, geir hour aaj, fongganr gaa loj.
A：放𡁵假嗱？
A: Fongganr gaa laax?
B：係啊。
B: Haih aa.
A：我都放𡁵啊，啱啱今日先放咋不過。
A: Ngoq douj fongganr aa, ngaamjngaamj gamjyath sinj fong zaa batjgwo.
B：咁慘！
B: Gam caamr!
A：係啊。
A: Haih aa.
B：嘩！我放咗差唔多兩個禮拜嚹喎！
B: Waa! Ngoq fongzor caaj mx doj loengq go laiqbaai laa wo!
A：你又好喇，我今日最後一日啊都要返啊。唉！真係慘啊！今日重要搞笑到呢，返到去呢，交功課呢，個tutor走咗喎。
A: Neiq yauh hour laaj, ngoq gamjyath zeoihauh yatj yath aa douj yiu faanj aa. Aaiq! Zanjhaih caamr aa! Gamjyath zungh yiu gaaursiu dou nej, faanj dou heoi nej, gaauj gungjfo nej, go tutor zaurzor wo.
B：吓！噉點啊？
B: Haar! Gamr dimr aa?
A：噉我哋咪將嗰啲功課擺落locker囖。
A: Gamr ngoqdeih maih zoengj gor dij gungjfo baair lokh locker loj.
B：擺落locker？
B: Baair lokh locker?
A：擺落佢個locker。
A: Baair lokh keoiq go locker.
A：擺落locker，擺落佢嗰個locker。
A: Baair lokh locker, baair lokh keoiq gor go locker.
B：哦。
B: Oq.
A：係啊。
A: Haih aa.
B：噉都得？
B: Gamr douj dakj?
A：係啊。
A: Haih aa.
B：偷懶啊！
B: Taujlaanq aa!
A：係喇，搞笑到呢佢成間房呢乜嘢都冇晒啊，我都唔知點解啊。
A: Haih laaj, gaaursiu dou nej keoiq singx gaanj fongr nej matjyeq douj mouq saai aa, ngoq douj mx zij dimrgaair aa.
B：走佬啊。
B: Zaurlour aa.
A：可能係…
A: Hornangx haih …
B：係唔係冇交學費啊你哋，走佬啊佢。
B: Haih mx haih mouq gaauj hokhfai aa neiqdeih, zaurlour aa keoiq.
A：可能係啊，可能係啊。
A: Hornangx haih aa, hornangx haih aa.
B：噉你唔啱嚹。
B: Gamr neiq mx aamj laa.
A：係啊係。喂噉你你哩個 / 哩兩個星期做過啲乜嘢啊？
A: Haih aa haih. Wai gamr neiq neiq nij go / nij loengq go singjkeix zouh gwo dij matjyeq aa?
B：做過啲乜嘢？開頭咪做功課囖。Computational Linguistics做功課吖嗎。做咗幾日喇，跟住，冇啊，跟住返下工補下習。
B: Zouh gwo dij matjyeq? Hoijtaux maih zouh gungjfo loj. Computational Linguistics zouh gungjfo aaj maa. Zouhzor geir yath laaj, ganjzvh, mouq aa, ganjzvh faanj haaq gungj bour haaq zaaph.
A：嗯。
A: Mh.
B：就係噉囖。
B: Zauh haih gamr loj.
A：嗯嗯。
A: Mh mh.
B：就係噉囖。就係噉囖。係囖。
B: Zauh haih gamr loj. Zauh haih gamr loj. Haih loj.
A：噉你 / 你返乜嘢工啊？
A: Gamr neiq / neiq faanj matjyeq gungj aa?
B：有返Council嗰度囖。
B: Yauq faanj Council gor douh loj.
A：做乜嘢啊？
A: Zouh matjyeq aa?
B：監考吖嗎。
B: Gaamjhaaur aaj maa.
B：做咗一晚咋不過，同 / 同小豬吖嗎，同小豬去監考吖嗎。
B: Zouhzor yatj maanq zaa batjgwo, tungx / tungx siurzvj aaj maa, tungx siurzvj heoi gaamjhaaur aaj maa.
A：嗯嗯，做啲乜嘢𡃉？喺邊度做啊？
A: Mh mh, zouh dij matjyeq gaa? Hair binj douh zouh aa?
B：去HongKong Bank囖。旺角HongKong Bank嗰度呢去監考吖嗎。
B: Heoi HongKong Bank loj. Wonghgok HongKong Bank gor douh nej heoi gaamjhaaur aaj maa.
A：旺角HongKong Bank監考？點解𠸏？
A: Wonghgok HongKong Bank gaamjhaaur? Dimrgaair ger?
B：係啊。
B: Haih aa.
B：誒，佢HongKong Bank嗰啲唔知俾啲嗰啲英文嗰啲course俾嗰啲人讀吖嗎。
B: Eh, keoiq HongKong Bank gor dij mx zij beir dij gor dij yingjmanr gor dij course beir gor dij yanx dukh aaj maa.
A：喀。
A: Haakh.
B：噉就要考試，噉就要分level噉樣囖。
B: Gamr zauh yiu haaursiq, gamr zauh yiu fanj level gamryoengr loj.
A：喀！
A: Haakh!
B：跟住我同小豬咪走去派卷啊，收卷啊，改卷噉樣囖。
B: Ganjzvh ngoq tungx siurzvj maih zaur heoi paai gvnr aa, sauj gvnr aa, goir gvnr gamryoengr loj.
A：做咗幾耐啊？
A: Zouhzor geirnoih aa?
B：做咗一晚啫嗎。
B: Zouhzor yatj maanq zej maa.
A：點解𠸏？
A: Dimrgaair ger?
B：本來做多兩晚嘅，但係呢嗰度有個女人喺HongKong Bank度做嘅，佢好變態囖。
B: Bunrloix zouh doj loengq maanq ge, daanhhaih nej gor douh yauq go neoiqyanr hair HongKong Bank douh zouh ge, keoiq hour bintaai loj.
A：點解變態啊？
A: Dimrgaair bintaai aa?
B：冇啊。話 / 又話我哋 / 話我哋乜嘢呢？等我諗下先。誒，話我哋即係臨尾呢又話我哋夠鐘嘅時候唔叫人哋停筆嗰啲噉嘅嘢囖。
B: Mouq aa. Waah / yauh waah ngoqdeih / waah ngoqdeih matjyeq nej? Dangr ngoq namr haaq sinj. Eh, waah ngoqdeih zikjhaih lamxmeij nej yauh waah ngoqdeih gauzungj ge sixhauh mx giu yanxdeih tingxbatj gor dij gamr ge yeq loj.
A：吓吓。
A: Haah haah.
B：但係其實我哋以為係佢做嗎，因為Council嗰度冇講過吖嗎，我哋淨係以為我哋收卷啊，改卷啊，嗰啲噉嘅嘢啫嗎。
B: Daanhhaih keixsath ngoqdeih yiqwaix haih keoiq zouh gaaj maa, yanjwaih Council gor douh mouq gongr gwo aaj maa, ngoqdeih zinghhaih yiqwaix ngoqdeih sauj gvnr aa, goir gvnr aa, gor dij gamr ge yeq zej maa.
A：嗯嗯，嗯嗯。
A: Mh mh, mh mh.
B：噉然之後冇啊。佢跟住差唔多夠鐘嘅時候走過去小豬度呢，跟住好惡噉同小豬講呢，話做乜唔叫人停筆嗰啲噉樣囖。
B: Gamr yinxzijhauh mouq aa. Keoiq ganjzvh caaj mx doj gauzungj ge sixhauh zaur gwoheoi siurzvj douh nej, ganjzvh hour ok gamr tungx siurzvj gongr nej, waah zouh matj mx giu yanx tingxbatj gor dij gamryoengr loj.
A：點解噉𡃉？
A: Dimrgaair gamr gaa?
B：係囖！幾衰啊！佢話 / 小豬話佢態度好好好惡劣啊話，搞到小豬呢即係發晒脾氣嗰隻呢。
B: Haih loj! Geir seoij aa! Keoiq waah / siurzvj waah keoiq taaidouh hour hour hour oklvth aa waah, gaaur dou siurzvj nej zikjhaih faat saai peixhei gor zek nej.
A：喀。
A: Haakh.
B：你知佢𡃉喇。
B: Neiq zij keoiq gaa laaj.
A：係啊，係啊，係啊。
A: Haih aa, haih aa, haih aa.
B：你知佢𡃉喇真係。好似成日𥇣住嗰個嗰個嗰位女子呢真係。
B: Neiq zij keoiq gaa laaj zanjhaih. Hourciq sengxyath gwath zvh gor go gor go gor wair neoiqzir nej zanjhaih.
A：喀，嗰個女人幾老啊？
A: Haakh, gor go neoiqyanr geir louq aa?
B：嗰個女子？我諗廿五歲度喇！
B: Gor go neoiqzir? Ngoq namr yaah ngq seoi dour laaj!
A：廿五歲度？廿五歲都咁惡呀？
A: Yaah ngq seoi dour? Yaah ngq seoi douj gam ok aax?
B：係啊。
B: Haih aa.
A：嘩！唔係咓？
A: Waa! Mxhaih aaq?
B：跟住啊，然之後幾衰啊。佢臨走嗰陣時同我講呢佢話：「誒，我諗今 / 我今晚會打俾陳生嚹，講 / 傾傾哩個test啊。」噉樣講啝。
B: Ganjzvh aa, yinxzijhauh geir seoij aa. Keoiq lamxzaur gor zanhsix tungx ngoq gongr nej keoiq waah: " eh, ngoq namr gamj / ngoq gamjmaanq wuiq daar beir Canx saangj laa, gongr / kingj kingj nij go test aa. " gamryoengr gongr wox.
A：點解啊？
A: Dimrgaair aa?
B：笑住噉同我講啊。噉即是話想complain我哋囖。
B: Siu zvh gamr tungx ngoq gongr aa. Gamr zikjsih waah soengr complain ngoqdeih loj.
A：噉都得？噉佢自己唔 / ，佢自己開頭唔講清楚啫。
A: Gamr douj dakj? Gamr keoiq zihgeir mx / , keoiq zihgeir hoijtaux mx gongr cingjcor zej.
B：幾老套啊！因為開始嘅時候佢講嗎啲嘢，噉佢臨尾嗰陣時佢又有入來喎，
B: Geir louqtour aa! Yanjwaih hoijcir ge sixhauh keoiq gongr gaaj maa dij yeq, gamr keoiq lamxmeij gor zanhsix keoiq yauh yauq yaph laix wo,
A：喀。
A: Haakh.
B：我哋，不嬲都以為佢講囖。
B: Ngoqdeih, batjnauj douj yiqwaix keoiq gongr loj.
A：吓吓，吓吓。
A: Haah haar, haah haar.
B：噉無喇喇噉俾佢屈咗囖。
B: Gamr mouxlaajlaaj gamr beir keoiq watjzor loj.
A：哦。
A: Oq.
B：噉然之後啊，佢打返去Council呢，跟住同 / 同陳生佢哋講呢，跟住話我哋兩個靚妹，佢話揾個揾啲大啲嘅來。唉，係幾衰啊！
B: Gamr yinxzijhauh aa, keoiq daar faanjheoi Council nej, ganjzvh tungx / tungx Canx saangj keoiqdeih gongr nej, ganjzvh waah ngoqdeih loengq go lengjmuij woq, keoiq waah wanr go wanr dij daaih dij ge laix woq. Aaiq, haih geir seoij aa!
A：噉都得呀？
A: Gamr douj dakj aax?
B：係喇！幾衰啊！係囖，幾衰啊！跟住又話 / 又話，誒，唔應該着牛仔褲來噉樣，因為嗰日小豬着咗牛仔褲啊。
B: Haih laaj! Geir seoij aa! Haih loj, geir seoij aa! Ganjzvh yauh waah / yauh waah, eh, mx yingjgoij zoek ngauxzairfu laix gamryoengr, yanjwaih gor yath siurzvj zoekzor ngauxzairfu aa.
A：哦。
A: Oq.
B：我嗰日唔係啊。我嗰日着好似類似誒，即係西褲嗰啲噉樣喇。
B: Ngoq gor yath mxhaih aa. Ngoq gor yath zoek hourciq leoihciq eh, zikjhaih saijfu gor dij gamryoengr laaj.
A：西褲。
A: Saijfu.
A：啊吓，啊吓。
A: Aahhaar, aahhaar.
B：噉，係喇。即係擺到明係講𡁵小豬囖。
B: Gamr, haih laaj. Zikjhaih baair dou mingx haih gongrganr siurzvj loj.
A：噉𡃉！
A: Gamr gaa!
B：直頭變態喇！跟住啊跟住冇啊，跟住佢咪要揾一個阿陳Sir咪揾咗阿John囖，揾咗Council嘅一個full / time嗰個去囖。
B: Zikhtaux bintaai laaj! Ganjzvh aa ganjzvh mouq aa, ganjzvh keoiq maih yiu wanr yatj go aa canr Sir maih wanrzor aa John loj, wanrzor Council ge yatj go full / time gor go heoi loj.
A：嗯嗯。
A: Mh mh.
B：同埋𠮨多個女仔吖嗎，噉咪揾阿Veronica囖。
B: Tungxmaaix naai doj go neoiqzair aaj maa, gamr maih wanr aa Veronica loj.
A：哦。
A: Oq.
B：係啊。
B: Haih aa.
A：噉樣。
A: Gamryoengr.
B：Veronica初頭唔肯去𡃉。
B: Veronica cojtaux mx hangr heoi gaa.
A：喀。
A: Haakh.
B：Veronica佢打電話俾我嗎。佢話好驚啊，唔知個女人呢乜嘢人來𡃉。
B: Veronica keoiq daar dinhwaar beir ngoq gaaj maa. Keoiq waah hour gengj aa, mx zij go neoiqyanr nej matjyeq yanx laix gaa.
A：哦。
A: Oq.
B：噉然之後阿林Sir叫佢着裙去囖。
B: Gamr yinxzijhauh aa lamr Sir giu keoiq zoek kwanx heoi loj.
A：吓吓，吓吓。
A: Haah haar, haah haar.
B：噉之後去到啊佢話嗰個女人呢，直頭即係，誒，同嗰個full / time嗰個話：「哩個你同事啊？」噉樣呢。直頭好似 / 好似睇小佢嗰隻呢！跟住由頭望到落腳啊！又望Veronica！跟住見到佢着裙先至唔出聲咋。
B: Gamr zijhauh heoi dou aa keoiq waah gor go neoiqyanr nej, zikhtaux zikjhaih, eh, tungx gor go full / time gor go waah: " nij go neiq tungxsih aa? " gamryoengr nej. Zikhtaux hourciq / hourciq tair siur keoiq gor zek nej! Ganjzvh yaux taux mongh dou lokh goek aa! Yauh mongh Veronica! Ganjzvh gin dour keoiq zoek kwanx sinjzi mx ceotjsengj zaa.
A：佢係乜嘢人來𡃉，嗰個女人？
A: Keoiq haih matjyeq yanx laix gaa, gor go neoiqyanr?
B：佢喺HongKong Bank嗰度好似即係負責，誒，organize嗰啲course嗰啲俾佢啲staff𡃉囖。
B: Keoiq hair HongKong Bank gor douh hourciq zikjhaih fuhzaak, eh, organize gor dij course gor dij beir keoiq dij staff gaa loj.
A：噉點解佢關Council事𠸏？
A: Gamr dimrgaair keoiq gwaanj Council sih ger?
B：Council成日都係噉𡃉喇，有呢啲噉嘅test俾人哋𡃉喇！
B: Council sengxyath douj haih gamr gaa laaj, yauq nij dij gamr ge test beir yanxdeih gaa laaj!
A：哦！
A: Oq!
B：係喇。
B: Haih laaj.
A：哦！
A: Oq!
B：HongKong Bank大吖嗎，可以 / 可能生意好呢！
B: HongKong Bank daaih aaj maa, horyiq / hornangx saangjyi hour nej!
A：但係噉佢都冇理由噉樣對人哋𡃉啫！
A: Daanhhaih gamr keoiq douj mouq leiqyaux gamryoengr deoi yanxdeih gaa zej!
B：係囖，所以咪話佢囖，變態囖，咪話佢。
B: Haih loj, soryiq maih waah keoiq loj, bintaai loj, maih waah keoiq.
A：係囖。
A: Haih loj.
A：即係你有乜嘢唔妥，
A: Zikjhaih neiq yauq matjyeq mx toq,
B：搞到幾 / 本小姐幾 / 幾嬲啊嗰日。
B: Gaaur dou geir / bunr siurzer geir / geir nauj aa gor yath.
A：吓吓，吓吓。
A: Haah haar, haah haar.
B：所以，唉！唔做都算喇真係，我都唔想做啊！
B: Soryiq, aaiq! Mx zouh douj svn laaj zanjhaih, ngoq douj mx soengr zouh aa!
A：嗯嗯，嗯嗯。
A: Mh mh, mh mh.
B：橫掂要補習都唔得閒喇真係。
B: Waangxdimh yiu bourzaaph douj mx dakjhaanx laaj zanjhaih.
A：嗯嗯，嗯嗯。
A: Mh mh, mh mh.
B：去街好過喇，夜晚。
B: Heoi gaaij hour gwo laaj, yehmaanq.
A：係喇，噉又係。
A: Haih laaj, gamr yauh haih.
B：真係賺 / 賺佢嗰三個鐘，好似四十幾蚊一個鐘啫嗎。
B: Zanjhaih zaanh / zaanh keoiq gor saamj go zungj, hourciq sei saph geir manj yatj go zungj zej maa.
A：喀。
A: Haakh.
B：賺佢嗰百零蚊頂窿一晚。
B: Zaanh keoiq gor baak lengx manj dingrlungr yatj maanq.
A：嗯。
A: Mh.
B：唉！賺少兩晚喇。費事嚹。
B: Aaiq! Zaanh siur loengq maanq laaj. Faisih laa.
A：噉又係。
A: Gamr yauh haih.
B：真係，咁變態。
B: Zanjhaih, gam bintaai.
A：喂！噉你聖誕有邊度去啊？
A: Wai! Gamr neiq singdaan yauq binj douh heoi aa?
B：聖誕？未知啊。
B: Singdaan? Meih zij aa.
A：重未知呀？我 / 我聖誕呢，要去飲啊，平安夜嗰晚。
A: Zungh meih zij aax? Ngoq / ngoq singdaan nej, yiu heoi yamr aa, pingxonjyeh gor maanq.
B：咪着靚靚去囖！
B: Maih zoek lengleng heoi loj!
A：你知唔知邊個請我飲啊？
A: Neiq zij mx zij binj go cengr ngoq yamr aa?
B：小學同學。
B: Siurhokh tungxhokh.
A：係啊。嘩！嚇親我哋啊。嗰次呢，佢話俾我哋聽結婚呢，我哋都好驚嚹已經。嘩！講真，佢同我哋差唔多啫嗎年紀都係廿一廿一廿二。嘩！幾快結婚啊，我哋真係想像唔到啊。
A: Haih aa. Waa! Haak canj ngoqdeih aa. Gor ci nej, keoiq waah beir ngoqdeih tengj gitfanj nej, ngoqdeih douj hour gengj laa yiqgingj. Waa! Gongrzanj, keoiq tungx ngoqdeih caaj mx doj zej maa ninxgeir douj haih yaah yatj yaah yatj yaah yih. Waa! Geir faai gitfanj aa, ngoqdeih zanjhaih soengrzoengh mx dour aa.
B：佢 / 佢而家讀𡁵書定乜嘢𡃉？做𡁵嘢𡃉？
B: Keoiq / keoiq yixgaaj dukhganr svj dingh matjyeq gaa? Zouhganr yeq gaa?
A：其實呢佢呢係，誒，誒，佢小 / 唔係 / 中三嗰陣時呢，佢呢就移民咗過去加拿大嘅同成家人。噉跟住呢佢就，誒，誒，兩年前喇，佢就返咗來香港。噉嗰排呢佢就，誒，噉嗰陣時佢就話唔想返過去。噉褸尾就喺度揾咗份工做喇，諗住做住先或者等佢自己想返過去嗰陣時先返過去囖。噉褸尾佢喺佢公司呢識咗個男仔喎。噉呢嗰個，誒，噉跟住之後呢佢就可能 / 可能同嗰個男仔幾好啩，噉可能褸尾呢，兩年都冇返過過去囖。即係…
A: Keixsath nej keoiq nej haih, eh, eh, keoiq siur / mxhaih / zungj saamj gor zanhsix nej, keoiq nej zauh yixmanxzor gwoheoi gaajnaaxdaaih ge tungx singx gaaj yanx. Gamr ganjzvh nej keoiq zauh, eh, eh, loengq ninx cinx laaj, keoiq zauh faanjzor laix Hoengjgongr. Gamr gor paaix nej keoiq zauh, eh, gamr gor zanhsix keoiq zauh waah mx soengr faanj gwoheoi. Gamr laujmeij zauh hair douh wanrzor fanh gungj zouh laaj, namr zvh zouh zvh sinj waakhzer dangr keoiq zihgeir soengr faanj gwoheoi gor zanhsix sinj faanj gwoheoi loj. Gamr laujmeij keoiq hair keoiq gungjsij nej sikjzor go naamxzair wo. Gamr nej gor go, eh, gamr ganjzvh zijhauh nej keoiq zauh hornangx / hornangx tungx gor go naamxzair geir hour gwaa, gamr hornangx laujmeij nej, loengq ninx douj mouq faanj gwo gwoheoi loj. Zikjhaih …
B：嘩！
B: Waa!
A：本來喺嗰邊讀𡁵書𡃉嚹。佢係讀𡁵大學𡃉嚹已經。
A: Bunrloix hair gor binj dukhganr svj gaa laa. Keoiq haih dukhganr daaihhokh gaa laa yiqgingj.
B：噉咪中途而家冇得 / 唔讀呀？
B: Gamr maih zungjtoux yixgaaj mouqdakj / mx dukh aax?
A：係啊，不過其實我唔知啊！其實嗯 / 我覺得佢讀嗰個 / 個即係大學呢，即係唔係 / 即係我覺得佢自己讀唔讀都係噉囖。
A: Haih aa, batjgwo keixsath ngoq mx zij aa! Keixsath mh / ngoq gokdakj keoiq dukh gor go / go zikjhaih daaihhokh nej, zikjhaih mxhaih / zikjhaih ngoq gokdakj keoiq zihgeir dukh mx dukh douj haih gamr loj.
B：乜嘢course來𡃉？讀乜嘢科啊？
B: Matjyeq course laix gaa? Dukh matjyeq foj aa?
A：佢話讀pharmacy。
A: Keoiq waah dukh pharmacy woq.
B：哦！
B: Oq!
A：係嚹。噉跟住，誒，佢喺度識咗個男仔噉跟住兩年都冇返過去讀書啊！噉跟住褸尾前嗰排就打電話話俾我聽佢結婚嘞。
A: Haih laa. Gamr ganjzvh, eh, keoiq hair douh sikjzor go naamxzair gamr ganjzvh loengq ninx douj mouq faanj gwoheoi dukh svj aa! Gamr ganjzvh laujmeij cinx gor paaix zauh daar dinhwaar waah beir ngoq tengj keoiq gitfanj laak.
B：佢屋企唔話佢𡃉咩？即係唔…
B: Keoiq ukjkeir mx waah keoiq gaa mej? Zikjhaih mx …
A：唔話啊！唔知啊。可能覺得冇乜所謂啩，係啊。
A: Mx waah aa! Mx zij aa. Hornangx gokdakj mouq matj sorwaih gwaa, haih aa.
B：女仔始終要嫁人囖？覺得。
B: Neoiqzair cirzungj yiu gaa yanx loj? Gokdakj.
A：噉又係，係喇，我都覺得係啊！
A: Gamr yauh haih, haih laaj, ngoq douj gokdakj haih aa!
B：嘩！你真係吖！
B: Waa! Neiq zanjhaih aaj!
A：噉跟住 / 跟住呢，誒，冇啊噉我都前嗰排都有問過佢𠸏。我話 / 我話：「噉你諗唔諗住…」噉我話「你嗰陣時讀𡁵書。而家即係唔諗住讀𡃉嘍？」佢話：「誒冇啊，我喺香港都有讀𡁵pharmacy嗰個course。」噉樣講。噉佢話，誒，誒，誒：「或者睇下點，第時先再過去 / 」即係佢話而家都讀𡁵囖橫掂。佢話喺香港讀𡁵，噉可能喺香港完成喇，噉樣講啝。但係我覺得好似呢好無聊啫，噉樣，係唔係啊，呵？
A: Gamr ganjzvh / ganjzvh nej, eh, mouq aa gamr ngoq douj cinx gor paaix douj yauq manh gwo keoiq ger. Ngoq waah / ngoq waah: " gamr neiq namr mx namr zvh … " gamr ngoq waah " neiq gor zanhsix dukhganr svj. Yixgaaj zikjhaih mx namr zvh dukh gaa lo? " keoiq waah: " eh mouq aa, ngoq hair Hoengjgongr douj yauq dukhganr pharmacy gor go course. " gamryoengr gongr. Gamr keoiq waah, eh, eh, eh: " waakhzer tair haaq dimr, daihsix sinj zoi gwoheoi / " zikjhaih keoiq waah yixgaaj douj dukhganr loj waangxdimh. Keoiq waah hair Hoengjgongr dukhganr, gamr hornangx hair Hoengjgongr yvnxsingx laaj, gamryoengr gongr wox. Daanhhaih ngoq gokdakj hourciq nej hour mouxliux zej, gamryoengr, haih mx haih aa, hor?
B：喺香港邊度讀啊？
B: Hair Hoengjgongr binj douh dukh aa?
A：係囖！我就係唔知佢喺邊度讀啊。
A: Haih loj! Ngoq zauh haih mx zij keoiq hair binj douh dukh aa.
B：你又唔問下佢？
B: Neiq yauh mx manh haaq keoiq?
A：唓！唔係啊。因為我 / 我覺得佢根本我 / 我其實根本我覺得佢冇乜心機讀𠸏。
A: Cej! Mxhaih aa. Yanjwaih ngoq / ngoq gokdakj keoiq ganjbunr ngoq / ngoq keixsath ganjbunr ngoq gokdakj keoiq mouq matj samjgeij dukh ger.
A：同埋呢 / 同埋呢，我而家越來越唔鍾意佢啊。，誒，開頭呢，我都覺得佢幾好𡃉。即係我覺得喺小學呢同佢由 / 由開始到而家呢都好friend囖。
A: Tungxmaaix nej / tungxmaaix nej, ngoq yixgaaj yvth laix yvth mx zungjyi keoiq aa., eh, hoijtaux nej, ngoq douj gokdakj keoiq geir hour gaa. Zikjhaih ngoq gokdakj hair siurhokh nej tungx keoiq yaux / yaux hoijcir dou yixgaaj nej douj hour friend loj.
B：成日都有聯絡㗎你？
B: Sengxyath douj yauq lvnxlok gaax neiq?
A：誒基本上都有𠸏。不過嗰陣時呢成日寫信俾佢都唔覆我哋𡃉。成日都話唔得閒。噉呢最近嗰排喇，噉同舊時啲小學同學傾開偈呢，啲男仔講開喇，噉佢呢成日呢有乜嘢事都 / 因為我哋有 / 有個小學同學呢，佢呢就有架van仔嘅，噉佢就係幫人送貨嗰啲嘅。噉佢有時有乜嘢事唔係成日揾嗰個男仔幫佢手吖，但係自己即係 / 佢又 / 佢又唔會話即係好好對返人哋啊，即係淨係有事先揾人哋囖。噉跟住誒，誒，即係嗰個同學同我講開嗰陣時我都感覺到囖。因為好似嗰次呢，噉佢就來結婚喇，噉我做姊妹吖嗎。噉呢跟住呢佢就約咗我哋成班姊妹呢一齊去喇。噉跟住呢噉佢 / 我 / 我呢就同另外一個小學同學就同佢講笑囖，話誒，「廖家慧，我哋今次冇買嘢俾你𡃉。你唔使諗住我哋會送嘢俾你啊。」噉跟住呢佢好現實噉樣話：「誒，誒，唔緊要。最緊要有錢咪得囖。」噉嗰陣時我覺得呢好似真係我覺得真係好似好唔妥噉囖。
A: Eh geijbunrsoengh douj yauq ger. Batjgwo gor zanhsix nej sengxyath ser seon beir keoiq douj mx fukj ngoqdeih gaa. Sengxyath douj waah mx dakjhaanx. Gamr nej zeoiganh gor paaix laaj, gamr tungx gauhsix dij siurhokh tungxhokh kingj hoij gair nej, dij naamxzair gongr hoij laaj, gamr keoiq nej sengxyath nej yauq matjyeq sih douj / yanjwaih ngoqdeih yauq / yauq go siurhokh tungxhokh nej, keoiq nej zauh yauq gaa wenjzair ge, gamr keoiq zauh haih bongj yanx sung fo gor dij ge. Gamr keoiq yauqsix yauq matjyeq sih mxhaih sengxyath wanr gor go naamxzair bongj keoiq saur aaj, daanhhaih zihgeir zikjhaih / keoiq yauh / keoiq yauh mx wuiq waah zikjhaih hourhour deoi faanj yanxdeih aa, zikjhaih zinghhaih yauq sih sinj wanr yanxdeih loj. Gamr ganjzvh eh, eh, zikjhaih gor go tungxhokh tungx ngoq gongr hoij gor zanhsix ngoq douj gamrgok dour loj. Yanjwaih hourciq gor ci nej, gamr keoiq zauh laix gitfanj laaj, gamr ngoq zouh zirmuir aaj maa. Gamr nej ganjzvh nej keoiq zauh yoekzor ngoqdeih singx baanj zirmuir nej yatjcaix heoi laaj. Gamr ganjzvh nej gamr keoiq / ngoq / ngoq nej zauh tungx linghngoih yatj go siurhokh tungxhokh zauh tungx keoiq gongrsiu loj, waah eh, " liuh gaajwaih, ngoqdeih gamjci mouq maaiq yeq beir neiq gaa. Neiq mxsair namr zvh ngoqdeih wuiq sung yeq beir neiq aa. " gamr ganjzvh nej keoiq hour yinhsath gamryoengr waah: " eh, eh, mx ganryiu. Zeoi ganryiu yauq cinr maih dakj loj. " gamr gor zanhsix ngoq gokdakj nej hourciq zanjhaih ngoq gokdakj zanjhaih hourciq hour mxtoq gamr loj.
B：係唔係講笑咋佢？
B: Haih mx haih gongrsiu zaa keoiq?
A：我覺得佢個樣好認真啊。
A: Ngoq gokdakj keoiq go yoengr hour yinghzanj aa.
B：係呀？
B: Haih aax?
A：跟住呢，我同啲同學即係嗰 / 嗰幾個小學同學講開呢，佢哋都話係囖，覺得佢而家好現實囖，噉樣講。佢話，誒，誒，噉跟住褸尾嗰次喺佢嗰度傾，話佢結婚嗰日嗰啲嘢嗰陣時，佢重搞笑到呢，你講真啊，你啊，如果平時人哋結婚啊，你啲，誒，兄弟姊妹啊，你都會即係，誒，譬如晏晝食飯啊，如果你喺你奶奶度食，你都會訂張檯俾人哋去茶樓食飯喇，係唔係先？唔係你唔通唔理人哋食飯嗰啲嘢咩，係唔係先？但係呢，佢呢，佢話喎叫我哋落McDonald食。
A: Ganjzvh nej, ngoq tungx dij tungxhokh zikjhaih gor / gor geir go siurhokh tungxhokh gongr hoij nej, keoiqdeih douj waah haih loj, gokdakj keoiq yixgaaj hour yinhsath loj, gamryoengr gongr. Keoiq waah, eh, eh, gamr ganjzvh laujmeij gor ci hair keoiq gor douh kingj, waah keoiq gitfanj gor yath gor dij yeq gor zanhsix, keoiq zungh gaaursiu dou nej, neiq gongrzanj aa, neiq aa, yvxgwor pingxsix yanxdeih gitfanj aa, neiq dij, eh, hingjdaih zirmuih aa, neiq douj wuiq zikjhaih, eh, peiyvx aanzau sikh faanh aa, yvxgwor neiq hair neiq naaixnaair douh sikh, neiq douj wuiq dengh zoengj toir beir yanxdeih heoi caaxlaux sikh faanh laaj, haih mx haih sinj? Mxhaih neiq mxtungj mx leiq yanxdeih sikh faanh gor dij yeq mej, haih mx haih sinj? Daanhhaih nej, keoiq nej, keoiq waah wo giu ngoqdeih lokh McDonald sikh.
B：吓？McDonald？
B: Haar? McDonald?
A：係啊。幾搞嘢！
A: Haih aa. Geir gaaur yeq!
B：有益啊！
B: Yauqyikj aa!
A：嗯 / 我覺得好搞笑囖。跟住呢我 / 我又諗返起呢，嗰陣時呢佢啱啱返來呢香港嗰陣時呢佢成日問我喎。佢話：「誒，你覺唔覺得呢我而家講中文呢好似有啲怪怪哋？唔知係唔係喺嗰邊呢生活得耐得滯啊，而家唔係咁識中文啊。」
A: Mh / ngoq gokdakj hour gaaursiu loj. Ganjzvh nej ngoq / ngoq yauh namr faanj heir nej, gor zanhsix nej keoiq ngaamjngaamj faanj loix nej Hoengjgongr gor zanhsix nej keoiq sengxyath manh ngoq wo. Keoiq waah: " eh, neiq gok mx gokdakj nej ngoq yixgaaj gongr zungjmanr nej hourciq yauq dij gwaai gwaai deir? Mx zij haih mx haih hair gor binj nej sangjwuth dakj noih dakj zaih aa, yixgaaj mxhaih gam sikj zungjmanr aa. "
B：喀。即係話自己講英文好叻呀？
B: Haakh. Zikjhaih waah zihgeir gongr yingjmanr hour lekj aax?
A：係啊。我呢跟住諗返起之後呢，我就覺得我而家越來越唔鍾意佢啊。
A: Haih aa. Ngoq nej ganjzvh namr faanj heir zijhauh nej, ngoq zauh gokdakj ngoq yixgaaj yvth laix yvth mx zungjyi keoiq aa.
B：哎吔！咁奇特𠸏佢。
B: Aaijyaa! Gam keixdakh ger keoiq.
A：係喇。所以我唔 / 誒，誒，同啲嗰啲小學同學傾開嗰陣時呢，都覺得，即係開頭我都唔覺得佢有啲乜嘢。喺嗰日開始呢就覺得唔係咁鍾意佢嚹已經。
A: Haih laaj. Soryiq ngoq mx / eh, eh, tungx dij gor dij siurhokh tungxhokh kingj hoij gor zanhsix nej, douj gokdakj, zikjhaih hoijtaux ngoq douj mx gokdakj keoiq yauq dij matjyeq. Hair gor yath hoijcir nej zauh gokdakj mxhaih gam zungjyi keoiq laa yiqgingj.
B：嗯。靚唔靚女𡃉？
B: Mh. Leng mx lengneoir gaa?
A：唔靚𡃉。
A: Mx leng gaa.
B：噉個新郎呢？
B: Gamr go sanjlongx nej?
A：但係…
A: Daanhhaih …
A：嗯，係喇。唔係咁靚𡃉。不過我 / 我都知點解佢咁早結婚𠸏其實，因為佢 / 佢個未婚夫呢已經有成三十歲𡃉嚹。
A: Mh, haih laaj. Mxhaih gam leng gaa. Batjgwo ngoq / ngoq douj zij dimrgaair keoiq gam zour gitfanj ger keixsath, yanjwaih keoiq / keoiq go meihfanjfuj nej yiqgingj yauq singx saamj saph seoi gaa laa.
B：係呀？
B: Haih aax?
A：係啊。所以佢 / 我諗係因為噉所以佢要咁早結婚喇。
A: Haih aa. Soryiq keoiq / ngoq namr haih yanjwaih gamr soryiq keoiq yiu gam zour gitfanj laaj.
B：哦！但係識咗幾耐啊？
B: Oq! Daanhhaih sikjzor geir noih aa?
A：我諗兩年度喇。
A: Ngoq namr loengq ninx dour laaj.
B：兩年度呀？
B: Loengq ninx dour aax?
B：嘩！咁快呀？
B: Waa! Gam faai aax?
A：係啊。
A: Haih aa.
B：咁快結婚呀？
B: Gam faai gitfanj aax?
A：係啊。
A: Haih aa.
B：噉咪好唔穩陣囖？
B: Gamr maih hour mx wanrzanh loj?
A：係喇。其實我都覺得係。我 / 不過我覺得佢係好想嫁人嗰隻囖。
A: Haih laaj. Keixsath ngoq douj gokdakj haih. Ngoq / batjgwo ngoq gokdakj keoiq haih hour soengr gaa yanx gor zek loj.
B：噉啱晒喇。
B: Gamr aamj saai laaj.
B：一個想娶一個想嫁又啱晒。
B: Yatj go soengr ceoir yatj go soengr gaa yauh aamj saai.
A：但係真係唔係咁穩定喎。因為嗰次呢我哋去見到佢老公同埋佢嗰陣時，我覺得佢哋兩個好搞笑啊。
A: Daanhhaih zanjhaih mxhaih gam wanrdingh wo. Yanjwaih gor ci nej ngoqdeih heoi gin dour keoiq louqgungj tungxmaaix keoiq gor zanhsix, ngoq gokdakj keoiqdeih loengq go hour gaaursiu aa.
B：點解啊？
B: Dimrgaair aa?
A：誒，點樣 / 點樣搞笑呢？即係佢哋呢，誒，又唔似得人哋話真係結婚嗰啲好恩愛嗰啲呢。真係俾唔到我哋感覺好恩愛。好似 / 大家好似鬥氣冤家噉呢。
A: Eh, dimryoengr / dimryoengr gaaursiu nej? Zikjhaih keoiqdeih nej, eh, yauh mx ciq dakj yanxdeih waah zanjhaih gitfanj gor dij hour yanjoi gor dij nej. Zanjhaih beir mx dour ngoqdeih gamrgok hour yanjoi. Hourciq / daaihgaaj hourciq dauhei yvnjgaaj gamr nej.
B：噉人哋係樂趣來嗎。可能覺得呢啲。
B: Gamr yanxdeih haih lokhceoi laix gaaj maa. Hornangx gokdakj nij dij.
A：噉我唔知嚹。可能可能噉樣係樂趣喇。但係好搞笑囖。跟住我我我另外嗰個小學同學都問我，佢話：「你覺唔覺得呢，佢哋呢好似唔係好似，誒，就來結婚噉啊。」我話：「我覺啊。」佢話：「佢哋兩個呢，都好似呢，唔知做乜噉。」
A: Gamr ngoq mx zij laa. Hornangx hornangx gamryoengr haih lokhceoi laaj. Daanhhaih hour gaaursiu loj. Ganjzvh ngoq ngoq ngoq linghngoih gor go siurhokh tungxhokh douj manh ngoq, keoiq waah: " neiq gok mx gokdakj nej, keoiqdeih nej hourciq mxhaih hourciq, eh, zauh laix gitfanj gamr aa. " ngoq waah: " ngoq gok aa. " keoiq waah: " keoiqdeih loengq go nej, douj hourciq nej, mx zij zouh matj gamr. "
B：咁兒戲𠸏。
B: Gam yixheij ger.
A：係啊，我都覺得好搞笑。
A: Haih aa, ngoq douj gokdakj hour gaaursiu.
B：嘩，兩年太短嚹喎我覺得。
B: Waa, loengq ninx taai dvnr laa wo ngoq gokdakj.
A：幾喇。
A: Geir laaj.
B：噉都得𠸏。
B: Gamr douj dakj ger.
A：係啊。
A: Haih aa.
B：乜嘢世界啊。
B: Matjyeq saigaai aa.
A：係喇。所以今個平安夜呢，都幾特別𠸏要去飲。
A: Haih laaj. Soryiq gamj go pingxonjyeh nej, douj geir dakhbith ger yiu heoi yamr.
B：咪好囖，有節目呃，唉。
B: Maih hour loj, yauq zitmukh aak, aaiq.
A：有節目𠸏都算叫做。
A: Yauq zitmukh ger douj svn giuzouh.
B：係囖。
B: Haih loj.
A：又同班小學同學聚一聚噉喇。
A: Aah tungx baanj siurhokh tungxhokh zeoih yatj zeoih gamr laaj.
B：係囖，咪好囖。
B: Haih loj, maih hour loj.
A：係喇，有得聚下。
A: Haih laaj, yauqdakj zeoih haaq.
B：十幾個人啊？咪成圍檯囖。
B: Saph geir go yanx aa? Maih singx waix toir loj.
A：係啊，十四個，噉有兩個就係，誒，佢中學都係一一齊讀書嘅，噉可能嗰兩個會坐埋去中學同學嗰 / 嗰邊囖，我哋噉另外十二個小學同學就一齊坐囖。
A: Haih aa, saph sei go, gamr yauq loengq go zauh haih, eh, keoiq zungjhokh douj haih yatj yatjcaix dukh svj ge, gamr hornangx gor loengq go wuiq coq maaix heoi zungjhokh tungxhokh gor / gor binj loj, ngoqdeih gamr linghngoih saph yih go siurhokh tungxhokh zauh yatjcaix coq loj.
B：喀，噉都得呀？
B: Haakh, gamr douj dakj aax?
A：係啊。
A: Haih aa.
B：嘩，真係團結嚹。
B: Waa, zanjhaih tvnxgit laa.
A：係啊。算係噉喇，咁耐都有聯絡，識咗好多年嚹都，十幾年嚹，成廿年都有嚹可能，十幾年嚹小一小一開始囖。
A: Haih aa. Svn haih gamr laaj, gam noih douj yauq lvnxlok, sikjzor hour doj ninx laa douj, saph geir ninx laa, singx yaah ninx douj yauq laa hornangx, saph geir ninx laa siuryatj siuryatj hoijcir loj.
B：小學，幾多年班先？
B: Siurhokh, geir doj ninxbaanj sinj?
B：嘩！小一開始呀？
B: Waa! Siuryatj hoijcir aax?
A：係啊。
A: Haih aa.
B：嘩！七年小學七年中學。
B: Waa! Catj ninx siurhokh catj ninx zungjhokh.
A：六年小學啊姐姐。
A: Lukh ninx siurhokh aa zexzej.
B：啊，係喎，六年小學，七年中學，十三年，跟住而家。嘩！
B: Aa, haih wo, lukh ninx siurhokh, catj ninx zungjhokh, saph saamj ninx, ganjzvh yixgaaj. Waa!
A：係喇。
A: Haih laaj.
A：唔止啊，十四、五年嚹。係喇，十五嚹。
A: Mx zir aa, saph sei 、 ngq ninx laa. Haih laaj, saph ngq laa.
B：係喇，十五年都有嚹真係。
B: Haih laaj, saph ngq ninx douj yauq laa zanjhaih.
B：嘩，識咗咁耐呀。重耐過我同你喎。
B: Waa, sikjzor gam noih aax. Zungh noih gwo ngoq tungx neiq wo.
A：係啊。
A: Haih aa.
A：青梅竹馬。
A: Cingjmuixzukjmaaq.
B：嘩！係喎，青梅竹馬喎。
B: Waa! Haih wo, cingjmuixzukjmaaq wo.
A：係，青梅竹馬。
A: Haih, cingjmuixzukjmaaq.
B：真係我識咗你都十年度啫喎。
B: Zanjhaih ngoq sikjzor neiq douj saph ninx dour zej wo.
A：搞笑。
A: Gaaursiu.
A：係啊，十年嚹呵。
A: Haih aa, saph ninx laa hor.
B：係啊，十年。
B: Haih aa, saph ninx.
A：話咁快十年啊真係。
A: Waah gam faai saph ninx aa zanjhaih.
B：係囖。
B: Haih loj.
A：老嚹。
A: Louq laa.
B：老嚹。
B: Louq laa.
A：我都認老嚹而家。
A: Ngoq douj yingh louq laa yixgaaj.
B：係啊，我未認啊噉點啊。
B: Haih aa, ngoq meih yingh aa gamr dimr aa.
A：你死吖你，你未認老。
A: Neiq seir aaj neiq, neiq meih yingh louq.
B：邊有咁快認老𡃉真係。
B: Binj yauq gam faai yingh louq gaa zanjhaih.
A：差唔多喇。
A: Caaj mx doj laaj.
B：咁快認老，幾時認到老啊真係。
B: Gam faai yingh louq, geirsix yingh dou louq aa zanjhaih.
A：好老𡃉嚹都，認認下就差唔多𡃉嚹，唔係啊我嗰陣時我堂家姐同我講呢，佢話呢一過二十呢，就覺得呢，嗰個時間好快過，佢話好快就廿一好快廿二，好快廿三，一路過𡃉嚹。
A: Hour louq gaa laa douj, yingh yingh haaq zauh caaj mx doj gaa laa, mxhaih aa ngoq gor zanhsix ngoq tongxgaajzej tungx ngoq gongr nej, keoiq waah nej yatj gwo yih saph nej, zauh gokdakj nej, gor go sixgaan hour faai gwo, keoiq waah hour faai zauh yaah yatj hour faai yaah yih, hour faai yaah saamj, yatjlouh gwo gaa laa.
B：係啊，噉又係啊，真係一過咗二十一就真係眨下眼。
B: Haih aa, gamr yauh haih aa, zanjhaih yatj gwozor yih saph yatj zauh zanjhaih zaamr haaq ngaanq.
A：係喇。
A: Haih laaj.
B：讀書都係喇，眨下一年，眨下一年喇。
B: Dukh svj douj haih laaj, zaamr haaq yatj ninx, zaamr haaq yatj ninx laaj.
A：係喇，唉，都唔明點啊。
A: Haih laaj, aaiq, douj mx mingx dimr aa.
B：噉又一個學期嚹真係，容乜易啊！噉你就喺CP一個學期嘞。
B: Gamr yauh yatj go hokhkeix laa zanjhaih, yungxmatjyih aa! Gamr neiq zauh hair CP yatj go hokhkeix laak.
A：係喇。我開頭呢，喺我開頭都覺得呢，好驚啊。唉！諗住嘩！死嚹，重有三年有排捱，但係發覺呢原來呢啲嘢係多到呢，根本呢，一個sem係好易過，係冇得停𡃉喺中間。
A: Haih laaj. Ngoq hoijtaux nej, hair ngoq hoijtaux douj gokdakj nej, hour gengj aa. Aaiq! Namr zvh waa! Seir laa, zungh yauq saamj ninx yauqpaaix ngaaix, daanhhaih faatgok nej yvnxloix nej dij yeq haih doj dou nej, ganjbunr nej, yatj go sem haih hour yih gwo, haih mouqdakj tingx gaa hair zungjgaanj.
B：係應該 / 多嘢做應該好難過先係吖嗎，我成日覺得嗰個都未用完 / 未做完
B: Haih yingjgoij / doj yeq zouh yingjgoij hour naanx gwo sinj haih aaj maa, ngoq sengxyath gokdakj gor go douj meih yungh yvnx / meih zouh yvnx
A：嗯…
A: Mh …
B：未完嗎都。
B: Meih yvnx gaaj maa douj.
A：係 / 係你忙到，根本日日係 / 啲時間呢係冇得停啊，你根本係淨係用來做功課，做 / 做哩樣做嗰樣，根本係冇時間俾你覺得呢你有時間空檔出來𡃉。
A: Haih / haih neiq mongx dou, ganjbunr yathyath haih / dij sixgaan nej haih mouqdakj tingx aa, neiq ganjbunr haih zinghhaih yungh laix zouh gungjfo, zouh / zouh nij yoengh zouh gor yoengh, ganjbunr haih mouq sixgaan beir neiq gokdakj nej neiq yauq sixgaan hungjdong ceotjlaix gaa.
B：不過你都幾辛苦我覺得，重辛苦過A / level啊真係。
B: BAtjgwo neiq douj geir sanjfur ngoq gokdakj, zungh sanjfur gwo A / level aa zanjhaih.
A：係啊。
A: Haih aa.
B：咁誇張𠸏真係。
B: Gam kwaajzoengj ger zanjhaih.
A：我都覺得自己勤力過A / level好多，我都未試過咁勤力𡃉真係。
A: Ngoq douj gokdAkj zihgeir kanxlikh gwo A / level hour doj, ngoq douj meih si gwo gam kanxlikh gaa zanjhaih.
B：咪好囖真係。
B: Maih hour loj zanjhaih.
A：噉都好呃。
A: Gamr douj hour aak.
B：操fit你吖嗎真係。
B: Couj fitj neiq aaj maa zanjhaih.
A：操fit？唔慌唔fit嚹，成隻熊貓噉囖。我有一次啊 / 我有一次啊試過啊，誒 / 做功課喎，嗰日 / 因為第二日要交個paper吖嗎。
A: Couj fitj? Mx fongj mx fitj laa, singx zek hungxmaauj gamr loj. Ngoq yauq yatj ci aa / ngoq yauq yatj ci aa si gwo aa, eh / zouh gungjfo wo, gor yath / yanjwaih daih yih yath yiu gaauj go paper aaj maa.
B：喀。
B: Haakh.
A：跟住做喇，做做到好夜，做到三點幾先瞓喎。跟住第二朝返到學校呢，我有個同學問我「嘩！做乜嘢你 / 你隻眼成隻熊貓噉𠸏。」我 / 我話「我好攰啊我琴晚三點幾先瞓。」我哋啊嗰班啊好多時啊啲同學做功課都做通宵𡃉。
A: Ganjzvh zouh laaj, zouh zouh dou hour yeh, zouh dou saamj dimr geir sinj fan wo. Ganjzvh daih yih ziuj faanj dou hokhhaauh nej, ngoq yauq go tungxhokh manh ngoq " waa! Zouh matjyeq neiq / neiq zek ngaanq singx zek hungxmaauj gamr ger. " ngoq / ngoq waah " ngoq hour guih aa ngoq kamxmaanq saamj dimr geir sinj fan. " ngoqdeih aa gor baanj aa hourdojsix aa dij tungxhokh zouh gungjfo douj zouh tungjsiuj gaa.
B：係啊咁出奇𠸏，交功課通常都係噉𡃉喇啲人。
B: Haih aa gam ceotjkeix ger, gaauj gungjfo tungjsoengx douj haih gamr gaa laaj dij yanx.
A：但係 / 但係係有一排真係好多嘢做啊，真係，你好難得呢有一個星期裏面呢，嗰個星期係比較舒服啲，真係。
A: Daanhhaih / daanhhaih haih yauq yatj paaix zanjhaih hour doj yeq zouh aa, zanjhaih, neiq hour naanxdakj nej yauq yatj go singjkeix leoiqminh nej, gor go singjkeix haih beirgaau svjfukh dij, zanjhaih.
B：噉我成日覺得你好忙喎都。
B: Gamr ngoq sengxyath gokdakj neiq hour mongx wo douj.
A：係囖。
A: Haih loj.
B：好殘𠻹啊，重要病嗰陣時呢留低做功課先慘啊，唔○得呢。
B: Hour caanx timj aa, zungh yiu bengh gor zanhsix nej laux daij zouh gungjfo sinj caamr aa, mx # dakj nej.
A：係喇。
A: Haih laaj.
B：最慘無人道真係。
B: Zeoi caamrmouxyanxdouh zanjhaih.
A：我都覺得係啊。好辛苦啊嗰陣時真係，頂唔順啊真係，遲早毀滅啊。
A: Ngoq douj gokdakj haih aa. Hour sanjfur aa gor zanhsix zanjhaih, dingr mx seonh aa zanjhaih, cixzour wairmith aa.
B：有個CP即刻殘咗喎。
B: Yauq go CP zikjhaakj caanxzor wo.
A：係喇。
A: Haih laaj.
B：畢完業噉咪靚返好多囖即刻。
B: Batj yvnx yiph gamr maih leng faanj hour doj loj zikjhaakj.
A：噉又係。
A: Gamr yauh haih.
B：係囖。
B: Haih loj.
A：不過呢可能呢，其實有個關係就係呢，我哋學校呢，啲空氣呢唔係咁好啊。因為我哋學校密封式嗎，
A: Batjgwo nej hornangx nej, keixsath yauq go gwaanjhaih zauh haih nej, ngoqdeih hokhhaauh nej, dij hungjhei nej mxhaih gam hour aa. Yanjwaih ngoqdeih hokhhaauh mathfungjsikj gaaj maa,
B：嗯。
B: Mh.
A：佢開冷氣嗎，唔同你哋，你哋開放式嗎，即係你哋唔會話，誒，走廊啊，其他地方都有 / 你哋最多課室有啊啫嗎，係唔係先？但係我哋 / 我哋係成間學校呢，係密封，全部都係開晒冷氣𡃉喎。
A: Keoiq hoij laangqhei gaaj maa, mxtungx neiqdeih, neiqdeih hoijfongsikj gaaj maa, zikjhaih neiqdeih mx wuiq waah, eh, zaurlongr aa, keixtaaj deihfongj douj yauq / neiqdeih zeoidoj fosatj yauq aa zej maa, haih mx haih sinj? Daanhhaih ngoqdeih / ngoqdeih haih singx gaanj hokhhaauh nej, haih mathfungj, cvnxbouh douj haih hoij saai laangqhei gaa wo.
B：中央冷氣噉樣呀？
B: Zungjyoengj laangqhei gamryoengr aax?
A：係啊。
A: Haih aa.
B：噉其實如果有乜嘢病菌嗰啲都會傳染噉樣喎。
B: Gamr keixsath yvxgwor yauq matjyeq benghkwanr gor dij douj wuiq cvnxyimq gamryoengr wo.
A：係啊，所以咪其實好好易有病囖啲人。
A: Haih aa, soryiq maih keixsath hour hour yih yauq bengh loj dij yanx.
B：係囖。
B: Haih loj.
A：係啊。
A: Haih aa.
B：一有就全部都有咁滯噉咪。
B: Yatj yauq zauh cvnxbouh douj yauq gam zaih gamr maih.
A：所以 / 所以 / 所以呢我先排呢，塊面呢出咗兩粒𡃉其實。我開頭自己以為暗瘡，跟住呢可能呢褸尾啲同學同我講返，佢話可能係因為學校啲空氣唔好啊，噉變咗呢好易呢，即係啲皮膚呢，又感染呢，又發炎噉啊。
A: Soryiq / soryiq / soryiq nej ngoq sinjpaaix nej, faai minh nej ceotjzor loengq lapj gaa keixsath. Ngoq hoijtaux zihgeir yiqwaix amcongj, ganjzvh nej hornangx nej laujmeij dij tungxhokh tungx ngoq gongr faanj, keoiq waah hornangx haih yanjwaih hokhhaauh dij hungjhei mx hour aa, gamr binzor nej hour yih nej, zikjhaih dij peixfuj nej, yauh gamryimq nej, yauh faatyimx gamr aa.
B：嘩發炎，你都好奇特喎，塊面發炎。
B: Waa faatyimx, neiq douj hour keixdakh wo, faai minh faatyimx.
A：係啊。
A: Haih aa.
B：乜嘢發炎來𡃉哩啲？
B: Matjyeq faatyimx laix gaa nij dij?
A：我都唔知啊。褸尾先 / 睇醫生，又好痕又好痛個喎，但係我平時…
A: Ngoq douj mx zij aa. Laujmeij sinj / tair yijsangj, yauh hour hanx yauh hour tung go wo, daanhhaih ngoq pingxsix …
B：你睇乜嘢醫生啊？
B: Neiq tair matjyeq yijsangj aa?
A：我睇學校嗰啲校醫囖。係啊，幾好嘅十三蚊，又有藥俾埋你。
A: Ngoq tair hokhhaauh gor dij haauhyij loj. Haih aa, geir hour ge saph saamj manj, yauh yauq yoekh beir maaix neiq.
B：係囖？睇多啲囖噉就。
B: Haih loj? Tair doj dij loj gamr zauh.
A：嘩！你黐線𡃉你，睇多啲你唔係噉詛咒我啊。
A: Waa! Neiq cijsin gaa neiq, tair doj dij neiq mxhaih gamr zeoirzau ngoq aa.
B：你話幾好…
B: Neiq waah geir hour …
A：你唔係噉詛咒我啊。
A: Neiq mxhaih gamr zeoirzau ngoq aa.
B：平吖嗎真係。
B: Pengx aaj maa zanjhaih.
A：平平就唔 / 哩個…
A: Pengx pengx zauh mx / nij go …
B：盡量利用哩個學校嘅福利啊，知唔知啊？
B: Zeonhloengh leihyungh nij go hokhhaauh ge fukjleih aa, zij mx zij aa?
A：梗係唔係，你都傻。
A: Gangrhaih mxhaih, neiq douj sox.
B：你俾學費嗎。
B: Neiq beir hokhfai gaaj maa.
A：俾學費俾學費應該…
A: Beir hokhfai beir hokhfai yingjgoij …
B：噉咪蝕晒。
B: Gamr maih sith saai.
A：梗係唔係。喂！但係俾學費唔係話免費睇𡃉喎，重要俾錢𡃉喎，你真係吖。
A: Gangrhaih mxhaih. Wai! Daanhhaih beir hokhfai mxhaih waah minqfai tair gaa wo, zungh yiu beir cinr gaa wo, neiq zanjhaih aaj.
B：噉平啲吖嗎，平幾多啊真係。出邊睇都唔止喇。
B: Gamr pengx dij aaj maa, pengx geir doj aa zanjhaih. Ceotjbinh tair douj mx zir laaj.
A：但係我覺得唔好喎學校啲校醫。
A: Daanhhaih ngoq gokdakj mx hour wo hokhhaauh dij haauhyij.
B：不過通常都係噉𡃉嚹我都聽人講。
B: Batjgwo tungjsoengx douj haih gamr gaa laa ngoq douj tengj yanx gongr.
A：尤其是我牙醫啊。
A: Yauxkeixsih ngoq ngaaxyij aa.
B：嗯。
B: Mh.
A：好差啊我覺得。
A: Hour caaj aa ngoq gokdakj.
B：牙醫幾多錢啊你睇牙醫？
B: Ngaaxyij geir doj cinr aa neiq tair ngaaxyij?
A：誒，牙醫呀？牙醫好似呢，唔知九十…
A: Eh, ngaaxyij aax? Ngaaxyij hourciq nej, mx zij gaur saph …
B：咁貴𠸏。
B: Gam gwai ger.
A：唔係，如果就噉檢查牙齒就唔知卌幾嘅。
A: Mxhaih, yvxgwor zauh gamr gimrcaax ngaaxcir zauh mx zij saaj geir ge.
B：喀，喀。
B: Haakh, haakh.
A：噉呢但係譬如你洗牙呢，就要成九十幾蚊囖。
A: Gamr nej daanhhaih peiyvx neiq sair ngaax nej, zauh yiu singx gaur saph geir manj loj.
B：哦。
B: Oq.
A：但係洗得唔好啊，我學 / 諗住，誒，開學諗住，唉，諗住洗一次牙喇睇下點喇。
A: Daanhhaih sair dakj mx hour aa, ngoq hokh / namr zvh, eh, hoijhokh namr zvh, aaiq, namr zvh sair yatj ci ngaax laaj tair haaq dimr laaj.
B：喀。
B: Haakh.
A：嘩！個醫生呢做嘢做得好揦西𡃉。佢呢佢即係好唔小心囖，我試過即係我我洗過我我其實我洗過一次牙𡃉唧。
A: Waa! Go yijsangj nej zouh yeq zouh dakj hour laarsaij gaa. Keoiq nej keoiq zikjhaih hour mx siursamj loj, ngoq si gwo zikjhaih ngoq ngoq sair gwo ngoq ngoq keixsath ngoq sair gwo yatj ci ngaax gaa zekj.
B：喀。
B: Haakh.
A：噉呢我係喺屋企附近嗰啲私家牙醫度洗𡃉。
A: Gamr nej ngoq haih hair ukjkeir fuhganh gor dij sijgaaj ngaaxyij douh sair gaa.
B：喀，喀。
B: Haakh, haakh.
A：噉呢，佢洗嗰陣時 / 即係佢洗得係好仔細囖，同埋好細心噉幫你真係洗清 / 洗乾淨呢同埋佢唔會刮損你啲牙肉。嘩我係學校嗰個牙醫洗啊，我直程感覺到佢嗰個嗰啲洗嘢嗰啲儀器呢係車落我啲牙肉度𡃉。
A: Gamr nej, keoiq sair gor zanhsix / zikjhaih keoiq sair dakj haih hour zirsai loj, tungxmaaix hour saisamj gamr bongj neiq zanjhaih sair cingj / sair gonjzengh nej tungxmaaix keoiq mx wuiq gwaat svnr neiq dij ngaaxyukh. Waa ngoq haih hokhhaauh gor go ngaaxyij sair aa, ngoq zikhcingx gamrgok dou keoiq gor go gor dij sair yeq gor dij yixhei nej haih cej lokh ngoq dij ngaaxyukh douh gaa.
B：係啊，我嗰陣時喺學校度洗都係囖，我覺得好辛苦啊。
B: Haih aa, ngoq gor zanhsix hair hokhhaauh douh sair douj haih loj, ngoq gokdakj hour sanjfur aa.
A：係喇，跟住我覺得雖然係平咗啲囖，但係唔值囖。
A: Haih laaj, ganjzvh ngoq gokdakj seoijyinx haih pengxzor dij loj, daanhhaih mx zikh loj.
B：係囖。
B: Haih loj.
A：同埋佢好 / 佢真係洗得好快囖，唔使幾分鐘囖。
A: Tungxmaaix keoiq hour / keoiq zanjhaih sair dakj hour faai loj, mxsair geir fanjzungj loj.
B：佢會…
B: Keoiq wuiq …
A：但係嗰陣時我，我喺屋企附近嗰個私家牙醫度洗呢，人哋起碼幫你洗洗成真係幾個字𡃉用，即係真係洗得好乾淨囖，你係感覺到佢真係好細心噉幫你做。
A: Daanhhaih gor zanhsix ngoq, ngoq hair ukjkeir fuhganh gor go sijgaaj ngaaxyij douh sair nej, yanxdeih heirmaaq bongj neiq sair sair singx zanjhaih geir go zih gaa yungh, zikjhaih zanjhaih sair dakj hour gonjzengh loj, neiq haih gamrgok dour keoiq zanjhaih hour saisamj gamr bongj neiq zouh.
B：辛唔辛苦先？
B: Sanj mx sanjfur sinj?
A：唔辛苦。
A: Mx sanjfur.
B：我嗰次喺學校洗好辛苦所以咪搞。
B: Ngoq gor ci hair hokhhaauh sair hour sanjfur soryiq maiq gaaur.
A：係啊。
A: Haih aa.
B：我覺得應該喺出邊出邊洗好過。
B: Ngoq gokdakj yingjgoij hair ceotjbinh ceotjbinh sair hour gwo.
A：學校。
A: Hokhhaauh.
A：係啊，我都覺得係啊，一來洗得乾淨好多，二來佢真係唔會好揦西囖。係喇。跟住重搞笑到呢，我啱啱出𡁵智慧牙吖嗎，
A: Haih aa, ngoq douj gokdakj haih aa, yatjloix sair dakj gonjzengh hour doj, yihloix keoiq zanjhaih mx wuiq hour laarsaij loj. Haih laaj. Ganjzvh zungh gaaursiu dou nej, ngoq ngaamjngaamj ceotjganr ziwaingaax aaj maa,
B：喀。
B: Haakh.
A：跟住個醫生呢叫我剝晒佢啝。
A: Ganjzvh go yijsangj nej giu ngoq mokj saai keoiq wox.
B：吓？你而家出咗幾多隻啊？
B: Haah? Neiq yixgaaj ceotjzor geir doj zek aa?
A：我而家出咗 / 應該四隻都出𡁵𡃉嚹。
A: Ngoq yixgaaj ceotjzor / yingjgoij sei zek douj ceotjganr gaa laa.
B：四隻都出𡁵呀？
B: Sei zek douj ceotjganr aax?
A：係啊，噉呢我前嗰排呢唔知係 / 褸尾我聽返佢講喇好似話因為係誒我隻牙呢俾啲牙肉包住啊，噉呢就好易藏咗啲污糟嘢入去。
A: Haih aa, gamr nej ngoq cinx gor paaix nej mx zij haih / laujmeij ngoq tengj faanj keoiq gongr laaj hourciq waah yanjwaih haih eh ngoq zek ngaax nej beir dij ngaaxyukh baauj zvh aa, gamr nej zauh hour yih congxzor dij wujzouj yeq yaph heoi.
B：喀。
B: Haakh.
A：噉變咗好易發炎隻牙就會痛囖。噉呢佢就同我講叫我 / 佢就建議我剝咗去，噉跟住呢，褸尾我問返啲同學囖，佢話「唔使四隻一齊剝晒咓」，跟住我都覺得，係喇，使唔使四隻一齊剝晒啊？
A: Gamr binzor hour yih faatyimx zek ngaax zauh wuiq tung loj. Gamr nej keoiq zauh tungx ngoq gongr giu ngoq / keoiq zauh ginyiq ngoq mokjzor heoi, gamr ganjzvh nej, laujmeij ngoq manh faanj dij tungxhokh loj, keoiq waah " mxsair sei zek yatjcaix mokj saai aaq ", ganjzvh ngoq douj gokdakj, haih laaj, sair mxsair sei zek yatjcaix mokj saai aa?
B：一次過吖嗎。
B: Yatj ci gwo aaj maa.
A：噉佢 / 但係佢佢又好慫恿我去剝喎，我都唔係好明點解啊。
A: Gamr keoiq / daanhhaih keoiq keoiq yauh hour sungryungr ngoq heoi mokj wo, ngoq douj mxhaih hour mingx dimrgaair aa.
B：一次過吖嗎，無後顧之憂啊哩啲叫做。
B: Yatj ci gwo aaj maa, moux hauhguzijyauj aa nij dij giuzouh.
A：噉都得呀？但係我而家覺得冇乜事，所以我冇剝到啊。
A: Gamr douj dakj aax? Daanhhaih ngoq yixgaaj gokdakj mouq matj sih, soryiq ngoq mouq mokj dou aa.
B：有冇痛唧而家？
B: Yauq mouq tung zekj yixgaaj?
A：而家冇啊，所以冇剝。
A: Yixgaaj mouq aa, soryiq mouq mokj.
B：冇就無謂喇我覺得，唔痛攞來痛，攞來辛苦啊。
B: Mouq zauh mouxwaih laaj ngoq gokdakj, mx tung lor laix tung, lor laix sanjfur aa.
A：係喇。
A: Haih laaj.